stanford-oval/wikipedia huggingface dataset:
Huhtikuun tytöt

| Huhtikuun tytöt |
| --- | --- |

Kirjailija:  Reijo Mäki
Kieli:  suomi
Genre:  jännitys
Kustantaja:  Otava
Julkaistu:  2004
Sivumäärä:  352
ISBN:  9789511255826
Sarja: Vares
Edeltävä:   Black Jack
Seuraava:  Nuoruustango
Löydä lisää kirjojaKirjallisuuden teemasivulta
Huhtikuun tytöt on kirjailija Reijo Mäen Vares-kirjasarjan viidestoista osa. Se julkaistiin vuonna 2004. Kirjan nimi viittaa kolmeen nuoreen naiseen, jotka katosivat salaperäisesti Turussa huhtikuussa vuonna 1983. Tapaus on selvittämättömänä kansakunnan kollektiivinen trauma. Vares kaivelee tapausta aiheesta lehtijuttua tekevän toimittaja Ruuhion pyynnöstä ja löytää uusia johtolankoja, jotka vievät yllättäville ja vaikutusvaltaisille tahoille. Vares ratkaisee tapauksen lähinnä onnella.
Vastaanotto

Helsingin Sanomien Tommi Aitio arvioi Mäen dekkarien käyvän vuosi vuodelta levottomammiksi. Vares on supersankari, joka operoi sujuvasti reaalimaailman ja oman todellisuutensa lainalaisuuksien välisellä ei-kenenkään-maalla. Turun Sanomien Kimmo Rantasen arvion mukaan lörpöttely on aiempaa vähemmän tai sitten vitsit ovat parempia. Huhtikuun tytöt oli ilmestymisvuonnaan kolmanneksi myydyin kotimainen kaunokirja ja sitä ostettiin 82 900 kappaletta.
Elokuvaversio

Kirjasta on myös tehty elokuva Vares – Huhtikuun tytöt, joka tuli ensi-iltaan 20. huhtikuuta 2011. Sen on ohjannut Lauri Törhönen. Jussi Varesta esittää Antti Reini.
Hippos (Jyväskylä)

Hipposhalli syyskuussa 2011.
Hippos on pienalue Jyväskylän Mäki-Matin kaupunginosassa. Pienalueen pohjoisosa on kerrostalovaltaista asuinaluetta ja eteläosa urheilualuetta. Alueen väkiluku oli 946 vuoden 2020 lopussa. Alkujaan Hippos on saanut nimensä paikalla sijainneesta Jyväskylän Hippoksen raviradasta.
Hippoksen liikuntapuisto

Hippoksen liikuntapuisto sijaitsee pienalueen eteläpuolella Rautpohjan kupeessa. Siellä sijaitsevat muun muassa Jyväskylän jäähalli, Hippoksen pesäpallostadion, Alvar Aallon suunnittelema uimahalli AaltoAlvari, Jyväskylän monitoimitalo eli Monnari, Kilpa- ja huippu-urheilun tutkimuskeskus KIHU, Jyväskylän yliopiston liikuntatieteellisen laitoksen tiloja,  Hipposhalli sekä paljon muita urheiluharrastukseen liittyviä tiloja.
Hippoksella pelaavat kotiotteluitaan useat kuuluisat urheiluseurat kuten JYP, Jyväskylän Kiri, Kirittäret, Happee ja Honsu.
Hippoksen asuinalue

Hippoksen pienalueen pohjoislaita on enimmäkseen kerrostaloista koostuvaa asuinaluetta. Kerrostaloista suurin osa on rakennettu 1960-luvulla. Pienalueella on myös omakotitalokortteli. Alueen palveluita ovat muun muassa Kahvila Alakulma, apteekki, pub, K-Market ja R-kioski jonka yhteydessä ovat myös postipalvelut. Hippoksella sijaitsevat myös helluntaikirkko, entinen Schildtin lukion Voionmaan toimipiste jossa toimii nykyään peruskoulu, ja Jyväskylän ammattikorkeakoulun musiikkikampus.
Kuvia

Pienalueen kerrostaloja.
Alueella sijaitseva R-kioski-myymälä.
Schildtin lukion Voionmaan toimipiste.
Hippoksen urheilualueella sijaitseva Monitoimitalo.
Hippoksen vanha pesäpallostadion
Viveca-rakennus
Helsingin Pörssiklubi

Helsingin Pörssiklubi sijaitsee osoitteessa Fabianinkatu 14, Helsinki.
Helsingin Pörssiklubi on suomalainen sosiaalinen klubi.
Historia

Helsingin Pörssiklubi perustettiin helmikuussa vuonna 1912, mutta se oli käytännössä aloittanut toiminnan jo vuonna 1910. Klubin perustajina olivat samat tahot, jotka perustivat Helsingin pörssin.
Klubi käynnisti toiminnan heti Helsingin Pörssitalon valmistuttua osoitteessa Fabianinkatu 14. Klubi sijaitsee alkuperäisellä paikallaan rakennuksen neljännessä kerroksessa. Klubin toiminta edustaa englantilaistyylistä sosiaalista klubia ja klubin sisustus on tilattu Englannista.
Nykytila

Klubin tiloista löytyy aula, suuri ruokasali, kabinetteja, kirjasto, baari, biljardihuone, sikarihuone, ja sisäpihalle avautuva parveke.
Klubiravintola on saanut pariisilaisen ja gastronomiaan erikoistuneen Chaîne des Rôtisseurs -järjestön tunnustuksen.
Klubi ylläpitää erimuotoista jaostotoimintaa, jotka ovat biljardin, viinin, autojen, bridgen, metsästyksen, golfin, veneilyn ja kirjallisuuden ympärillä. Klubin tiloissa järjestetään aamiais- ja lounasesitelmiä.
Vuonna 2017 klubilla oli 22 veljesklubia ulkomailla. Lontoon Mayfairissa sijaitseva Savile Club on veljesklubi.
Klubi vaalii tapakulttuuria.
Jäsenyys

Klubin jäseneksi voi hakea kerran vuodessa. Uudella jäsenehdokkaalla tulee olla kaksi suosittelijaa. Suosittelijoilla tulee olla kaksi jäsenvuotta takanaan. Uuden jäsenen tulee olla mielenkiintoinen, joka käyttää klubin palveluja. Vanhojen jäsenten tulee hyötyä uudesta jäsenestä tavalla tai toisella. Pörssiklubi hyväksyy miehiä ja vuodesta 2019 myös naisia jäseniksi.
Finnpanel

Finnpanel Oy on vuonna 1975 perustettu suomalainen markkinatutkimusyritys, joka on erikoistunut television katsoja- ja radion kuulijamäärien mittaamiseen ja seurantaan. Finnpanel seuraa suomalaisten television katselua TV-mittari­tutkimuksella. Radion kuuntelua mitataan päiväkirjamenetelmällä. Helsinkiläisen yrityksen omistavat A.C. Nielsen Finland Oy ja Kantar TNS Oy.
Aiheesta muualla

Finnpanel Oy
AC Nielsen (Arkistoitu – Internet Archive)
TNS Gallup (Arkistoitu – Internet Archive)
Herätyskello

Perinteinen mekaaninen herätyskello.
Digitaalinen radioherätyskello.
Herätyskello on kello, jonka voi asettaa antamaan hälytyksen määriteltynä kellonaikana. Hälytys voi olla äänimerkki, radion avautuminen tai valon syttyminen.
Matkapuhelimissakin on useimmiten herätyskello-ominaisuus. Myös pistorasioiden ajastimia on käytetty herätyskelloina; esimerkiksi radion kytkeytyminen voidaan siitä ajastaa päälle haluttuna aikana.
Sarastusvalo

Valolla herättävä herätyskello eli sarastusvalo tai kajastusvalo jäljittelee auringonnousua. Sen valo voimistuu esimerkiksi 20 minuutin aikana, kunnes se herättää nukkujan usein jopa ilman äänimerkkiä. Sarastusvaloa voi käyttää myös tavallisena lamppuna.
Älykäs herätyskello

Älykäs herätyskello tarkkailee nukkujan liikkeitä ja herättää ihmisen juuri silloin, kun hän on jo valmiiksi lähes hereillä. Aikuisella univaiheet toistuvat läpi yön noin puolentoista tunnin sykleissä. Kun ihminen herätetään kevyen univaiheen aikana, hän herää pirteämpänä kuin syvän unen aikana herätessään, jolloin aivokuoren toiminta on hitaimmillaan.
Rakenne ja toiminta

Herätyskellossa on hälytyksen katkaisunappi sekä torkkutoiminto, joka toistaa hälytyksen tietyn ajan kuluttua, jos nukkuja haluaa jatkaa nukkumista vielä hetken.
Mekaaniset herätyskellot ovat perinteisesti saaneet voimansa vieteristä. Nykyisin herätyskellot toimivat lähes poikkeuksetta verkkovirralla tai paristojen sähkövirralla. Paristokäyttöisen kellon huono ominaisuus on mahdollinen pariston tyhjeneminen yöllä ennen hälytystä. Virran loppumisvaaraa vähenee, jos kello käy verkkovirralla. Silloinkin mahdollinen sähkökatkos siirtää todellista herätysaikaa tai estävät sen. Käytännössä lähes varma toiminta saadaan käyttämällä yhdessä akkua ja verkkovirtaa. Myös jos kelloja on kaksi, on kumpienkin pettäminen samana aamuna hyvin epätodennäköistä.
Aiheesta muualla

Kuvia tai muita tiedostoja aiheesta Herätyskello Wikimedia Commonsissa
Finnoontie

Finnoontietä Puolarmaarin ja Latokasken välillä.
Finnoontietä Latokasken ja Saarniraivion välillä. Taustalla näkyy Söderskogin tilaa.
Finnoontie (ruots. Finnovägen) on Espoossa sijaitseva katu, joka yhdistää Finnoon (Suomenojan) ja Espoon keskuksen. Nimeä Finnoontie käytetään Finnoon liikenneympyrästä Saarniraivion kohdalle Hösmärintien risteykseen, missä katu muuttuu Espoonväyläksi ja jatkuu sillä nimellä Kehä III:n liittymään asti. Finnoontie ja Espoonväylä muodostavat yhtenäisen katuyhteyden Länsiväylältä Kehä III:lle.
Finnoontie halkoo lähinnä pientaloalueita. Latokasken ja Saarniraivion välillä katu halkoo peltoja, ja kadun varrella on muun muassa Söderskogin tila. Katu on monin paikoin mutkainen ja mäkinen, erityisesti Latokasken ja Saarniraivion välillä.
Varsinaisen Finnoontien pituus on 4,7 kilometriä, mutta jos mukaan luetaan myös Espoonväylä, kadun pituus on 7,7 kilometriä.
Tiehankkeita

Finnoontie on koko matkaltaan kaksikaistainen. Se on vilkkaasti liikennöity ja ajoittain jopa ruuhkainen tie keskellä asutusta. Suunnitelmissa on rakentaa kokonaan uusi tie Hösmärintieltä Finnooseen asti. Uuden tien nimeksi kaavaillaan Espoonväylää, jolloin tien nimi tulee olemaan Espoonväylä Kehä III:ltä Finnooseen asti. Espoonväylän valmistuttua nykyinen Finnoontie jää paikallista maankäyttöä palvelevaksi kokoojakaduksi. Espoonväylän eteläisin osuus Finnoosta Puolarmetsäntielle on tarkoitus rakentaa nelikaistaiseksi. Puolarmetsäntien liittymään suunnitellaan liikenneympyrää, jossa on alikulut kevyelle liikenteelle.
Forest Gaten rautatieasema

Forest Gaten rautatieasema on rautatieasema Newhamin kaupunkipiirissä Lontoossa. Se sijaitsee TfL Railin (tulevan Crossrailin) reitillä Marylandin ja Manor Parkin asemien välillä, Oyster-vyöhykkeellä 3.
Romfordin asema avattiin vuonna 1840. Se suljettiin 1. kesäkuuta 1843, mutta avattiin taas uudelleen 31. toukokuuta 1846. Se on joissain yhteyksissä tunnettu myös pidemmällä nimellä Forest Gate for Upton. Asemaa käytti noin 2,8 miljoonaa matkustajaa kaudella 2017–2018.
Asemalaiturit vuonna 1991
Asemarakennus
Hjalmar Grahn

Hjalmar Grahn
Georg Hjalmar Grahn (20. heinäkuuta 1882 Kotka – 26. helmikuuta 1949 Tukholma) oli suomalainen myöhemmin Ruotsiin siirtynyt taidemaalari.
Grahn opiskeli Suomen Taideyhdistyksen piirustuskoulussa vuosina 1903–1904. Hän osallistui Suomen Taiteilijain näyttelyihin vuosina 1909, 1910, 1915 ja 1916. Grahn muutti vuonna 1917 Ruotsiin ja hänestä tuli Ruotsin kansalainen vuonna 1924.
Teoksia

Liedennurkka, asetelma : öljymaalaus. 1922
Piippua polttava mies : öljymaalaus. 1922
Vid Hammarbyleden : öljymaalaus.
Stilleben : öljymaalaus. 1923
Krysanteemit : öljymaalaus. 1930-luvulla
I väntrummet : öljymaalaus. 1937
Skånsk yngling : öljymaalaus. 1941
Utsikt från Bastu : öljymaalaus.
Stockholmsmotiv : öljymaalaus.
Aiheesta muualla

Suomalaisen kuvataiteen bibliografia : Hjalmar Grahn
Flower

Flower voi tarkoittaa muun muassa seuraavia:
Flower, videopeli vuodelta 2009
”Flower”, Soundgardenin musiikkikappale ja single albumilta Ultramega OK (1988)
”Flower”, Kumi Kōdan musiikkikappale ja single albumilta Best: First Things (2005)
”Flower”, Tomiko Vanin musiikkikappale ja single albumilta Van (2008)
”Flower”, Kylie Minoguen musiikkikappale ja single albumilta The Abbey Road Sessions (2012)
Flower-luokka, Britannian Kuninkaallisen laivaston ensimmäisen maailmansodan aikainen alusluokka
Flower-luokka, Britannian Kuninkaallisen laivaston toisen maailmansodan aikainen alusluokka
Flower, sukunimenä:
Andy Flower (s. 1968), zimbabwelainen kriketinpelaaja
George Buck Flower (1937–2004), yhdysvaltalainen näyttelijä
Grant Flower (s. 1970), zimbabwelainen kriketinpelaaja
Roswell P. Flower (1835–1899), yhdysvaltalainen poliitikko
William Henry Flower (1831–1899), brittiläinen eläintieteilijä
Huhtilammi

| Huhtilammi |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°03′14″N, 24°25′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ruoveden alue (35.33)
Laskupuro:  Huhtipuro 
Järvinumero:  35.335.1.003
Mittaustietoja
Pinnankorkeus:  104,8 m  
Rantaviiva:  1,303 km  
Pinta-ala:  8,684 ha  
Saaria:  1 
 fiHuhtilammi 
Huhtilammi  on Pirkanmaalla Mänttä-Vilppulassa Vilppulan kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 8,7 hehtaaria ja se on 500 metriä pitkä ja 250 metriä leveä. Lammella on kartan mukaan yksi saari. Sen rantaviivan pituus on 1,3 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Ajosjärven valuma-alueeseen (35.335) se kuuluu. Lammen vedenpinnan korkeus on 104,8 metriä mpy.
Ford EUCD -pohjalevy

Ford EUCD -pohjalevy (tunnetaan myös nimellä Volvo P3 -pohjalevy) on Fordin ja Volvon yhteistyössä kehittämä pohjalevy etu- ja nelivetoisille autoille, joissa moottori on sijoitettu poikittain. Se jakaa monia komponentteja pienemmille malleille tarkoitetun C1-pohjalevyn kanssa.
Mallit

Ford Galaxy II (2006–2015)
Ford Mondeo III (2007–2014)
Ford S-Max I (2006–2015)
Land Rover Freelander 2 (2006–2014)
Volvo S60 II (2010–2018)
Volvo S80 II (2006–2016)
Volvo V60 I (2010–2018)
Volvo V70 III (2007–2016)
Volvo XC60 I (2008–2017)
Felix Åkerlund

Felix Åkerlund (s. 12. helmikuuta 1990) on suomalainen jalkapalloilija, joka pelaa Veikkausliigaa FC Interin joukkueessa. Interiin hän siirtyi toisesta turkulaisjoukkueesta, ÅIFK:sta, vuonna 2006. Åkerlundin pelipaikka on joko keskikentän keskellä tai laidassa. Hän on debytoinut Veikkausliigassa 17. lokakuuta 2009 ottelussa FC Lahtea vastaan. Hän on myös pelannut otteluita Suomen poikamaajoukkueissa.
Aiheesta muualla

Pelaaja FC Interin kotisivuilla (Arkistoitu – Internet Archive)
He-Man (vuoden 1983 animaatiosarja)

| He-Man> He-Man and the Masters of the Universe |
| --- | --- |
 Sarjan tunnus.
Tyyli:  Animaatio, seikkailu, toiminta
Kestoaika:  22 min
Luoja(t):  Lou Scheimer Donald F. Glut
Pääosissa:  John Erwin Alan Oppenheimer Linda Gary Erik Gunden
Alkuperämaa:   Yhdysvallat
Alkuperäiskieli:  englanti
Verkko:   Kolmoskanava
Esitetty:  30. syyskuuta 1983 – 8. joulukuuta 1985
Tuotantokausia:  3[lähde? ]
Jaksoja:  130 Luettelot jaksoista
Tuotanto
Tuottaja(t):  Norm Prescott Patricia Ryan
Vastaava(t) tuottaja(t):  Lou Scheimer
Ohjaaja(t):  Lou Kachivas Marsh Lamore Ed Friedman Ernie Schmidt Bill Reed Gwen Wetzler Steve Clark Richard Trueblood Lou Zukor Tom Tataranowicz Mark Glamack Tom Sito Bill Nunes Bob Arkwright Hal Sutherland
Käsikirjoittaja(t):  Larry DiTillio Bob Forward J. Michael Straczynski Don Heckman Paul Dini Douglas Booth Robert Lamb J. Brynne Stephens David Wise Robby London Carol Baxter J. Larry Carroll Rowby Goren Ron Schultz Sam Schultz Michael Utvich Robert White Harvey Brenner Phil Harnage Philip Kassel Richard Pardee Chris Weber Antoni Zalewski Marc Scott Zicree Mike Chain John Curtin Janis Diamond Steven J. Fisher Warren Greenwood Coslough Johnson Francis Moss Michael Reaves Misty Stewart Karen Willson Leslie Wilson Gene Ayers Jina Bacarr Tom Bagen Frank Becker Beth Bornstein Joseph Botsford Steve Bussard Barbara Chain Barney Cohen Kathryn M. Drennan Patrick Duncan Mel Gilden Barbara Hambly Mike Hazy Denis Higgins Shelley Karol Durnford King Michael Kirschenbaum Drew Lawrence Marc Richards Lee Robert Brooks Wachtel Michael Chase Walker Cinnamon Wengrod Phyllis White
Tuotantoyhtiö(t):  Filmation
Palkinnot
Ehdokkuudet:  Young Artist (1986, 1987)
Aiheesta muualla
IMDb 
He-Man (engl. He-Man and the Masters of the Universe) on Filmationin tuottama yhdysvaltalainen animaatiosarja, joka perustuu Mattelin lelusarjaan Masters of the Universe. Sarjasta tuotettiin 130 jaksoa kahden tuotantokauden verran, jotka esitettiin Yhdysvalloissa vuosien 1983–1985 välisenä aikana. Suosion myötä tuotettiin spin-off animaatio She-Ra: Mahdin prinsessa, jossa seurattiin He-Manin siskon seikkailuja.
Sarjasta tuli erittäin suosittu animaatiosarja 1980-luvulla. He-Man tunnettiin myös sensuurirajojen rikkomisesta, muun muassa lasten animaatioissa sai ensimmäistä kertaa olla mukana lihaksikkaita hahmoja, jotka saivat lyödä muita hahmoja. He-Man ei kuitenkaan saanut käyttää miekkaansa usein ja hän tyytyi enimmäkseen heittämään vihollisensa maahan heidän lyömisensä sijaan. He-Man käytti miekkaansa enemmän puolustukseen eikä koskaan hyökätäkseen ja pyrki muutenkin käyttämään fyysisiä voimiaan mahdollisimman vähän toisen vahingoittamiseen.
Tarina

Sarja sijoittuu kuvitteelliselle taikuuden, myytin ja fantasian planeetalle nimeltä Eternia. Päähahmona on Eternian hallitsijan kuningas Randorin ja kuningatar Marlenan nuori poika prinssi Adam. Hän ei vaikuta miltään taistelijalta, mutta kukaan ei tiedä hänen pitävän hallussaan taikamiekkaa ja taikasanojen "Harmaakallon tähden! -- Minä olen vahvin!" sanomisen jälkeen prinssi Adam muuntautuu universumin voimakkaimmaksi mieheksi He-Maniksi. He-Man on rohkea ja lihaksikas vaaleahiuksinen sankari, joka yhdessä Teelan, Asemiehen ja Orkon kanssa taistelee pahaa Skeletoria vastaan, joka yrittää valloittaa Eternian ja erityisesti Harmaakallolinnan.
Jokaisen jakson lopussa joku sarjan sankareista kertoo tarinaan liittyneen tosielämää koskettavan opetuksen.
Äänirooleissa

| 0 | 1 | 2 |
| --- | --- | --- |
|  John Erwin  | … |  He-Man/prinssi Adam, Ram-Man, Petomies, Webstor, Whiplash    |
|  Alan Oppenheimer  | … |  Skeletor, Asemies, Cringer/Taistelutiikeri, Mer-Man, Buzz-Off, Roboto   |
|  Linda Gary  | … |  Teela, Häijy-Lyn/Evil-Lyn, Velhotar, kuningatar Marlena   |
|  Erik Gunden  | … |  Orko, kuningas Randor, Stratos, Man-E-Faces, Mekaneck, Zodac, Sy-Klone, Moss Man, Rautaleuka, Tri-Klops, Kobra Khan, Clawful, Jitsu, Spikor, Two-Bad, Modulok   |
|  Erika Scheimer  | … |  sivuäänet   |
|  George DiCenzo  | … |  sivuäänet   |
Suomenkielisissä äänirooleissa

| 0 | 1 | 2 |
| --- | --- | --- |
|  Pertti Nieminen  | … |  He-Man/prinssi Adam, Skeletor, kuningas Randor, Zodac, sivuäänet    |
|  Ulla Ollikainen  | … |  Orko, Häijy-Lyn/Evil-Lyn, kuningatar Marlena, sivuäänet   |
|  Erkki Murto  | … |  Cringer/Taistelutiikeri, Asemies, Mekaneck, sivuäänet   |
|  Päivi Sorsa  | … |  sivuäänet   |
|  Ilkka Moisio  | … |  Stratos, sivuäänet   |
|  Anna-Liisa Rikman  | … |  Teela, sivuäänet    |
Vastaanotto ja arvostelu

Wizard Magazine listasi vuonna 2001 He-Manin sijalle 52 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 58. Kaksi kuukautta myöhemmin Gunaxin listasi sarjan sijalle kolme laatimassaan 1980-luvun kymmenen parhaan animaatiosarjan listalle.
Suomessa ilmestyneet julkaisut > VHS-julkaisut

He-Man and the Masters of the Universe ja Naispaholainen (suomenkielinen puhe, dubbauksesta vastasi Golden Voice Oy)
He-Man and the Masters of the Universe ja Lumokiven kirous (suomenkielinen puhe, dubbauksesta vastasi Golden Voice Oy)
He-Man and the Masters of the Universe ja Orkon sedän paluu (suomenkielinen puhe, dubbauksesta vastasi Golden Voice Oy)
He-Man and the Masters of the Universe ja Lohikäärmeet
He-Man and the Masters of the Universe: Osa 1
He-Man and the Masters of the Universe: Osa 2
He-Man and the Masters of the Universe: Osa 3
He-Man and the Masters of the Universe: Tervasuon hirviöt
He-Man and the Masters of the Universe: 2 - Kivisoturi Colossor (Oy Kirjalito Ab, Select video, pahvikantinen)
Suomessa ilmestyneet julkaisut > DVD-julkaisut

DVD:t ovat saatavilla englanninkielisenä ilman tekstityksiä (Contender yhtiön julkaisema 2003-2005 Britanniassa)
He-Man and the Masters of the Universe: Season 1 Volumes 1–3 (DVD-boksi)
He-Man and the Masters of the Universe: Season 1 Volumes 4–6 (DVD-boksi)
He-Man and the Masters of the Universe: Season 1 Volumes 7–9 (DVD-boksi)
DVD:t ovat saatavilla englanninkielisenä ilman tekstityksiä (BCI yhtiön julkaisema 2005-2007 Yhdysvalloissa)
He-Man and the Masters of the Universe Season 1 Volume 1
He-Man and the Masters of the Universe Season 1 Volume 2
He-Man and the Masters of the Universe Season 2 Volume 1
He-Man and the Masters of the Universe Season 2 Volume 2
Francisco Nagasakilainen

Pyhä Francisco Nagasakilainen (myös Miyakolainen tai Miakolainen; jap. フランシスコ医師, Furanshisuko Ishi; 1548 Miyako, Japani – 5. helmikuuta 1597 Tateyama,  Nishizaka, Nagasaki, Japani) oli japanilainen lääkäri, aikuiskäännynnäinen katolisuuteen, fransiskaanitertiaari, katekeetta, saarnaaja ja yksi Nagasakin ristiinnaulituista marttyyreista. Paavi Urbanus VIII julisti hänet autuaaksi 14. syyskuuta 1627, autuas paavi Pius IX julisti hänet pyhimykseksi 8. kesäkuuta 1862 ja hänen muistopäiväänsä vietetään 6. helmikuuta.
Hietajärvi (Mikkeli, Kalvitsa, pohjoinen)

| Hietajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°54′22″N, 27°15′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskujoki:  joki Hietajärveen 
Järvinumero:  14.932.1.029
Mittaustietoja
Pinnankorkeus:  104,9 m  
Pituus:  890 m  
Leveys:  410 m  
Rantaviiva:  2,478 km  
Pinta-ala:  13,42 ha  
Saaria:  1 
 fiHietajärvi 
Hietajärvi  on Etelä-Savossa Mikkelissä  Kalvitsan lähellä sijaitseva järvi.
Maantietoa

Järvi on 890 metriä pitkä, 410 metriä leveä, ja sen pinta-ala on 13,4 hehtaaria. Järvellä on kartan mukaan yksi saari.  Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Järven vedenpinnan korkeus on 104,9 metriä mpy.
Heinkel He 115

| Heinkel He 115 |
| --- | --- |
 Suomen ilmavoimien Heinkel He 115
Tyyppi:  meritoimintakone
Alkuperämaa:   Saksa
Valmistaja:  Heinkel
Ensilento:  elokuu 1937
Tila:  ei käytössä
Pääkäyttäjät:  Luftwaffe Flygvapnet Norjan laivaston lentojoukot Yhdistyneen kuningaskunnan ilmavoimat Suomen ilmavoimat
Valmistusmäärä:  138 
Heinkel He 115 oli saksalainen kaksimoottorinen vesitaso, joka oli alun perin suunniteltu torpedojen pudottamiseen. Sitä käytettiin toisessa maailmansodassa torpedopommitusten lisäksi meritiedusteluun, laivasaattueiden suojaukseen ja miinoitukseen.
Suunnittelu

Saksan ilmailuministeriö käynnisti torpedopommittajakoneen suunnittelun vuonna 1935. Kaksi saksalaista lentokonetehdasta, Heinkel ja Blohm & Voss suunnittelivat ja rakensivat prototyypit kaksimoottorisesta vesitasosta. Heinkelin suunnittelema kone valittiin sarjatuotantoon vuosina 1937-1938 tehtyjen koelentojen perusteella. Siitä rakennettiin viisi prototyyppiä (V1-V5) vuosien 1937 ja 1939 välisenä aikana. V2-prototyypillä saavutettiin maaliskuussa 1938 kahdeksan vesikoneiden maailmanennätystä.
Tuotanto

Konetyypin ensimmäisen tuotantoversion, He 115A-1:n valmistus aloitettiin tammikuussa 1939. Seuraava versio, He 115 A-2 oli vientiä varten, ja sitä myytiin kuusi kappaletta Norjaan (He 115 N) ja 12 kappaletta Ruotsiin kesällä 1939. He 115:n hidas lentonopeus koettiin ongelmalliseksi taistelukäytössä ja tämän seurauksena tyypin tuotanto päättyi jo kesällä 1940, johon mennessä sitä oli valmistettu kaikkiaan 138 kappaletta. Kone oli Saksan lisäksi operatiivisessa käytössä Bulgariassa, Yhdistyneessä kuningaskunnassa, Norja]]ssa, Ruotsissa ja Suomessa.
Käyttö Suomessa

Suomessa oli käytössä yhteensä kolme Heinkel He 115 -konetta vuosien 1940–1944 välisenä aikana.